CELEX: 32013D0216
Language: ro
Date: 2013-04-24 00:00:00
Title: 2013/216/PESC: Decizia BiH/20/2013 a Comitetului politic și de securitate din 24 aprilie 2013 privind numirea Șefului Elementului UE al Structurii de Comandă de la Napoli pentru operația militară a Uniunii Europene în Bosnia și Herțegovina

9.5.2013   
            
            
               RO
            
            
               Jurnalul Oficial al Uniunii Europene
            
            
               L 127/26
            
         DECIZIA BiH/20/2013 A COMITETULUI POLITIC ȘI DE SECURITATE
   din 24 aprilie 2013
   privind numirea Șefului Elementului UE al Structurii de Comandă de la Napoli pentru operația militară a Uniunii Europene în Bosnia și Herțegovina
   (2013/216/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 6,
   întrucât:
   
               (1)
            
            
               Pe calea unui schimb de scrisori între Secretarul General/Înaltul Reprezentant și Secretarul General al NATO din 28 septembrie 2004 și respectiv din 8 octombrie 2004, Consiliul Atlanticului de Nord și-a exprimat acordul de a-l pune la dispoziție pe Șeful Statului Major al Cartierului General al Comandamentului Forței Întrunite de la Napoli pentru funcția de Șef al Elementului UE al Structurii de Comandă de la Napoli.
            
         
               (2)
            
            
               În temeiul articolului 6 din Acțiunea comună 2004/570/PESC, Consiliul a autorizat Comitetul politic și de securitate (COPS) să exercite conducerea politică și strategică a operației militare UE.
            
         
               (3)
            
            
               La 15 iunie 2010, COPS a adoptat Decizia BiH/16/2010 (2) de numire a generalului-locotenent Leandro DE VICENTI ca Șef al Elementului UE al Structurii de Comandă de la Napoli pentru operația militară a Uniunii Europene în Bosnia și Herțegovina.
            
         
               (4)
            
            
               Comandantul operației UE a recomandat numirea șefului Statului Major al Comandamentului Forței Întrunite de la Napoli, generalul Leonardo DI MARCO, ca șef al Elementului UE al Structurii de Comandă de la Napoli pentru a îi succeda generalului-locotenent Leandro DE VICENTI.
            
         
               (5)
            
            
               Comitetul militar al UE a sprijinit această recomandare.
            
         
               (6)
            
            
               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare.
            
         
               (7)
            
            
               Consiliul European de la Copenhaga din 12 și 13 decembrie 2002 a adoptat o declarație prin care se afirmă că acordurile „Berlin plus” și punerea lor în aplicare se aplică numai acelor state membre ale UE care sunt fie membre NATO, fie părți la „Parteneriatul pentru Pace” și care au încheiat, în consecință, acorduri de securitate bilaterale cu NATO,
            
         ADOPTĂ PREZENTA DECIZIE:
   Articolul 1
   Generalul Leonardo DI MARCO este numit în funcția de Șef al Elementului UE al Structurii de Comandă de la Napoli pentru operația militară a Uniunii Europene în Bosnia și Herțegovina începând de la 28 aprilie 2013.
   Articolul 2
   Decizia BiH/16/2010 se abrogă.
   Articolul 3
   Prezenta decizie intră în vigoare la 28 aprilie 2013.
   
      Adoptată la Bruxelles, 24 aprilie 2013.
      
         
            Pentru Comitetul politic și de securitate
         
         
            Președintele
         
         O. SKOOG
      
   
   
      (1)  JO L 252, 28.7.2004, p. 10.
   
      (2)  JO L 155, 22.6.2010, p. 33.